एसोसिएशन का दावा है कि रक्षा निर्माण कार्य के लिए लगभग 1600 करोड़ रुपये की धनराशि का उनका भुगतान नहीं किया गया है। एसोसिएशन ने रक्षा मंत्रालय से मांग की है कि कॉन्ट्रैक्टर्स को जल्द से जल्द राहत प्रदान करने के लिए पिछले साल के करोड़ों रुपये के बकाया पेमेंट क्लियर किया जाए। आबंटित बजट के बाहर कोई भी टेंडर स्वीकार न करने का अफसरों को निर्देश दिया जाए। अगर इस साल की बजट राशि पूरी तरह खर्च हो गई हो तो मंजूर किए गए कार्यों, रख-रखाव और विशेष मरम्मत के लिए टेंडर स्वीकार करने पर पूरी तरह रोक लगाई जाए। एसोसिएसन ने कॉन्ट्रैक्टर्स को अब तक पेमेंट न मिलने का मुद्दा मीडिया के माध्यम से उठाने का फैसला किया है। फेस्टिव सीजन शुरू हो गया है, लेकिन ठेकेदारों को अब तक कोई भुगतान नहीं किया गया है। अगर 28 अक्टूबर तक फंड रिलीज नहीं किए जाते और कॉन्ट्रैक्टर्स की पेमेंट नहीं की जाती तो ऐसी स्थिति में बिल्डर्स के पास रक्षा संबंधी कार्यों को रोकने के सिवा और कोई विकल्प नहीं होगा। भुगतान न मिलने की स्थिति में कॉन्ट्रैक्टर्स 29 और 30 अक्टूबर 2018 हड़ताल करेंगे।